הורטיגרוטן

הורטיגרוטן (בנורווגית: Hurtigruten) הוא קו ספינות אקספרס אשר שטות לאורך קו החוף של נורווגיה מברגן ועד קירקנס (Kirkenes) שבצפון, ליד הגבול הרוסי. == רקע כללי == הורטיגרוטן (הפירוש המילולי של מילה זו בנורווגית הוא - "המסלול המהיר") הוא קו מעבורת שעובר לאורך קו החוף המערבי והמשונן של נורווגיה. במסגרת ההפלגה בספינות ההורטיגרוטן, אשר משווקת כ"הפלגה הימית היפה בעולם", תוכלו לשוט לאורך החוף המערבי נורווגיה אשר מכילה אין ספור איים ואיונים. ראוי לציין כי הספינות של הורטיגרוטן שעוברות במסלול לאורך החוף המערבי של המדינה אינן מגיעות לפיורדים המפורסמים ביותר של מערב נורווגיה. הספינות של הורטיגרוטן עוברות לאורך מסלול קבוע ואחראיות גם על הובלת כמות מסוימת של כלי רכב וסחורות לנקודות העצירה ביישובים השונים לאורך המסלול. בעונת הקיץ המסלול של ספינות ההורטיגרוטן מוארך מעט כאשר הן מבקרות גם בייראנגרפיורד (בנורווגית: Geirangerfjord). בנוסף, ספינות ההורטיגרוטן עוצרות גם באופן קבוע בערים מולדה וטרונדהיים אשר ממוקמות לצד שתיים מהפיורדים הגדולים בנורווגיה. הורטיגרוטן נוסדה במקור בשנת 1893 כחברת הובלה של נוסעים, סחורות ודואר לאורך חופי נורווגיה, והחברה הייתה במקור מחברות ההובלה החשובות ביותר שסיפקו שירות זה לקהילות מרוחקות רבות בנורווגיה. בתחילת הדרך הספינות של החברה הצליחו לקצץ באופן דרסטי את הזמן שלקח לסחורות ולדואר לעבור מאוסלו למרכז וצפון נורווגיה. הספינות עדיין נושאות עימן מעט מטען, אך כיום הספינות דומות יותר לאניות שייט מאשר לספינות הקיטור המקוריות. בספינות ההורטיגרוטן ישנם חדרי שינה, מגישים בהם אוכל לנוסעים, והם מאפשרים לתיירים להגיע למיקומים מעניינים רבים ברחבי נורווגיה. בניגוד למעבורות שייט רבות אחרות, ראוי לציין כי ספינות ההורטיגרוטן אינן מיועדות לאנשים שמעוניינים להשתכר ולערוך מסיבות סוערות. הפלגה במסלול חד כיווני בספינה של הורטיגרוטן אורכת בין 6 ל-7 ימים, בעוד שהפלגה במסלול הלוך ושוב אורך 12 ימים (לשם ההשוואה - החלופה הפופולריות ביותר בקרב התיירים שמבקרים בנורווגיה הוא מסלול הרכבת שבין אוסלו לברגן המכונה "Norway-in-a-Nutshell" והוא אורך מקסימום 3 ימים). אפשר גם לרכוש כרטיסים מיוחדים שיאפשרו לכם לארוך עצירות ארוכות יותר בתחנות השונות לאורך הדרך ולעלות על אחת מהספינות הבאות של הורטיגרוטן שיגיעו בהמשך לאותו היעד על מנת להמשיך עימן את המסלול (כרטיסי "hop-on, hop-off tickets"). כדאי לקחת בחשבון שמשך הזמן שהספינות עוצרות בנמלים השונים משתנה ממיקום למיקום - לעיתים העצירה עשויה להימשך רק 5 דקות לכל היותר ולעיתים העצירה עשויה להימשך בין 5 עד 6 שעות. באחת מנקודות העצירה שמכונה סטוקמארקנס (Stokmarknes) תוכלו לבקר במוזיאון שמוקדש לספינות ההורטיגרוטן. הכלכלה של חלק גדול מהיישובים בהן ממוקמות נקודות העצירה של ספינות ההורטיגרוטן מבוססת בעיקר סביב הפרנסה שמספקות ספינות ההורטיגרוטן השונות שמגיעות אליהן לאורך כל שעות היום והלילה. == הכנות == == הגעה == == תוואי המסלול == ספינות ההורטיגרוטן עוצרות בנמלים המפורטים להלן: 1 ברגן‏‏ (Bergen)‏ ‏ — העיר השנייה בגודלה בנורווגיה. 2 פלורו‏‏ (Florø)‏ ‏ 3 מאלאוי‏‏ (Måløy)‏ ‏ 4 טורביק‏‏ (Torvik)‏ ‏ 5 אולהסונד‏‏ (Ålesund)‏ ‏ 6 גייראנגר‏‏ (Geiranger)‏ ‏ — אחד מהפיורדים הכי איקוניים בנורווגיה (נגיש רק בקיץ בין ה-15 באפריל ל-14 בספטמבר) 7 מולדה‏‏ (Molde)‏ ‏ 8 קריסטיאנסונד‏‏ (Kristiansund)‏ ‏ 9 טרונדהיים‏‏ (Trondheim)‏ ‏ — העיר השלישית בגודלה בנורווגיה אשר האטרקצייה התיירותית הבולטת ביותר בתחומה היא קתדרלת ניאדורס, אשר היא הקתדרלה הימי-ביניימית הגדולה ביותר בסקנדינביה. 10 רורביק‏‏ (Rørvik)‏ ‏ 11 ברונאויסונד‏‏ (Brønnøysund)‏ ‏ — המלון ממוקם בסמוך אל ההר המפורסם טורגהאטן. 12 סנדנסשואן‏‏ (Sandnessjøen)‏ ‏ 13 נסנה‏‏ (Nesna)‏ ‏ 14 אורנס‏‏ (Ørnes)‏ ‏ — הנמל הראשון במסלול של ספינות הארטיגרוטן אשר נמצא צפונית למעגל הארקטי. 15 בודו‏‏ (Bodø)‏ ‏ — העיר השנייה בגודלה בצפון נורווגיה. 16 סטאמסונד‏‏ (Stamsund)‏ ‏ — גישה לחלק הדרום-מערבי של ארכיפלג לופוטן. 17 סוולוור‏‏ (Svolvær)‏ ‏ — גישה לחלק הצפון-מזרחי של ארכיפלג לופוטן. 18 סטוקמרקנס‏‏ (Stokmarknes)‏ ‏ 19 סורטלנד‏‏ (Sortland)‏ ‏ 20 ריסאויהאמן‏‏ (Risøyhamn)‏ ‏ 21 הארסטאד‏‏ (Harstad)‏ ‏ 22 פינסנס‏‏ (Finnsnes)‏ ‏ 23 טרומסו ‏‏ (Tromsø)‏ ‏ — העיר הגדולה ביותר בצפון נורווגיה. 24 שרווי‏‏ (Skjervøy)‏ ‏ 25 אוקספיורד‏‏ (Øksfjord)‏ ‏ 26 האמרפסט‏‏ (Hammerfest)‏ ‏ 27 הונינגסווג‏‏ (Honningsvåg)‏ ‏ — נמצא בקרבת נורדקאפ אשר נחשב למיקום צפוני ביותר ביבשת אירופה. 28 שולהפיורד‏‏ (Kjøllefjord)‏ ‏ 29 מאהאמן‏‏ (Mehamn)‏ ‏ — הנמל הצפוני ביותר במסלול של ספינות הארטיגרוטן. 30 ברלווג‏‏ (Berlevåg)‏ ‏ 31 בוטספיורד‏‏ (Båtsfjord)‏ ‏ 32 וארדו‏‏ (Vardø)‏ ‏ 33 וואדשו‏‏ (Vadsø)‏ ‏ 34 קירקנס‏‏ (Kirkenes)‏ ‏ — משם תוכלו להמשיך לרוסיה וללפלנד הפינית. == אוכל == == לינה == == ראו גם ==